Rikunarita-ORG/Wikinium huggingface dataset:
# Gōlf dal Mèsic

Miranduléś

|  |
| --- |
|
C'l artìcul chè 'l è scrit in
Miranduléś  |

Al gōlf dal Mèsic

Al **gōlf dal Mèsic** 'l è òṅ di gōlf più grand a 'l mónd tant ch'al s prév anc batśàr cuma 'n mâr véra e pròpria.

A 'l s cata in d'l ucéan Atlàntic, a sud di Stat Unî (Flòrida, Alabàma, Missisìpi, Luiśiàna e Tèxas) e a nòrd dal Mèsic (Tamaulipas, Veracrùz, Tabàsc, Campéche, Yùcatan e Quintàna Roo). In dla sò banda dèstra a gh'è anc l'ìśula 'd Cuba.

'L è in chi aqui chè ch'i nàsan di uragàṅ e la curènt dal Gōlf che, spustànd-'s a nòrd-èst vèrs l'Európa, la pòrta sèg dal cald ch'al fà pò còmad a di pòst che sinò i sarévan dimóndi più fréd cuma 'l Régn Unî o la Scandinàvia.

Fra 'l bèsti ch'i gh vìvan dèntar, rivànd da i fiùm, a gh'è anc na bucàcia dal pòst ciamàda pés gat nebulóś (*Ameiurus nebulosus*).

## Culegamènt estéran

* (IT) La sò paśna su 'l sit dla *Treccani*